作者：无名氏
词牌/韵律：爱月夜眠迟慢

paragraphs: 禁鼓初敲，觉六街夜悄，车马人稀。
暮天澄淡，云收雾卷，亭亭皎月如珪。
冰轮碾出遥空，无私照临千里。
最堪怜、有情风，送得丹桂香微。
唯愿素魄长圆，把流霞对饮，满泛觥卮。
醉凭栏处、赏玩不忍，辜却好景良时。
清歌妙舞连宵，踟蹰懒入罗帏。
任佳人、尽嗔我，爱月每夜眠迟。